(Навумчык: ) "Дзякуй, спадар Васіль. І цяпер бы я хацеў крыху вярнуцца на некалькі гадоў назад. Каб зразумець сутнасьць таго, што адбываецца сёньня ў Беларусі, нялішне паглядзець на найноўшую гісторыю. Канец 80-х гадоў, Васіль Лявонаў – першы сакратар Магілёўскага абкаму КПБ, Лукашэнка – дырэктар саўгасу "Гарадзец". Лукашэнка павінен быў сыходзіць з пасады, бо на яго ціснулі з райкаму. Прыяжджае першы сакратар абкаму Лявонаў і фактычна выратоўвае яго… Што гэта была за гісторыя?"